Émile Durkheim

David Émile Durkheim () dikenali secara profesional sebagai Émile Durkheim, merupakan salah seorang pencetus sosiologi serta sains sosial moden.Kim, Sung Ho (2007). "Max Weber". Stanford Encyclopedia of Philosophy (24 August 2007 entry) http://plato.stanford.edu/entries/weber/ (Retrieved 17 February 2010) Durkheim telah secara rasminya menubuhkan disiplin akademik sosiologi, dan sering dikaitkan sebagai salah seorang arkitek utama kepada sains sosial moden, bersama Karl Marx dan Max Weber. 

Kebanyakan kerja Durkheim adalah berkaitan bagaimana masyarakat mengekalkan integrasi sosial dalam dunia moden, iaitu satu era di mana tradisi sosial dan agama tidak lagi dominan, di mana institusi sosial baharu wujud dalam masyarakat. Durkheim telah menggunakan kajian saintifik seperti statistik, tinjauan dan pemerhatian sejarah dalam sains sosial. 

 Biografi 

 Kehidupan Awal 
David Émile Durkheim dilahirkan pada 15 April 1858 di Épinal, Lorraine, France, kepada Mélanie (Isidor) dan Moïse Durkheim. Kesemua ayah, datuk dan moyangnya merupakan Rabai, dan oleh itu, Durkheim pada awalnya dimasukkan ke dalam sekolah agama. Namun, Durkheim memilih untuk tidak mengikuti keluarganya dan telah bertukar sekolah. Malahan, Durkheim telah mengamalkan kehidupan sekular, di mana kebanyakan kerjanya bertujuan untuk membuktikan fenomena keagamaan adalah disebabkan oleh faktor sosial semata-mata. Namun begitu, Durkheim tidak memutuskan hubungannya dengan masyarakat Yahudi mahupun keluarganya. Sebaliknya, kebanyakan pelajarnya juga merupakan orang Yahudi atau mempunyai pertalian darah dengannya. Contohnya, Marcel Mauss, seorang ahli antropologi sosial Perancis, merupakan anak saudara Durkheim. 

 Rujukan 

Kategori:Agnostik Perancis
Kategori:Ahli sosiologi Perancis
Kategori:Ahli falsafah Perancis
Kategori:École Normale Supérieure
Kategori:Yahudi Perancis